Més de 200 gimnastes realitzaran demà l’XI Trobada de Gimnàstica Rítmica de Carcaixent
28 de Febrero de 2020

Carcaixent

Com ja és tradició a estes altures de l’any, des de les Escoles Esportives Municipals s’està organitzant per a demà dissabte 29 de febrer a les 10h, al Pavelló Municipal d’Esports, l’XI Trobada de Gimnàstica Rítmica de Carcaixent. Està previst que hi participen més de 200 gimnastes vingudes de diferents punts de les comarques valencianes, on l’Escola de Gimnàstica Rítmica de Carcaixent farà d’amfitriona.

Estan programades un total de trenta-dos actuacions repartides en sis categories: baby, prebenjamí, benjamí, aleví, infantil i cadet; ajuntant tant actuacions individuals com col·lectives.

L’entrada a la Trobada és lliure i gratuïta per a totes les persones assistents.